पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना से बचाव हेतु मास्क निर्माण का कार्य तेजी से हो रहा है। मास्क निर्माण कार्य में जीविका दीदियां अनवरत लगी हुई हैं। जिले में कुल 25 लाख मास्क का निर्माण जीविका के माध्यम से करना है। जिले के सभी परिवार को छह- छह मास्क मुफ्त में वितरण किया जाना है। अब तक जीविका के माध्यम से विभिन्न प्रखंडों में डेढ़ लाख से अधिक मास्क की आपूर्ति कर दी गई है।
जिसका वितरण किया जा रहा है। पंचायती राज विभाग द्वारा सभी गांव में पंचायत सचिव और विकास मित्र के माध्यम से मास्क वितरण कार्य किया जा रहा है। लाभार्थी कोई भी फोटो युक्त पहचान पत्र दिखा कर यह मास्क प्राप्त कर रहे हैं। मास्क निर्माण कार्य में तेजी लाने के लिए सोमवार को जिला पंचायतीराज पदाधिकारी अमित कुमार ने कोचाधामन, बहादुरगंज, दिघलबैंक के विभिन्न जीविका सीएलएफ में दौरा कर आवश्यक दिशा निर्देश दिए। उन्होंने मास्क निर्माण के लिए कपड़े सहित अन्य सामग्री से संबंधित समस्याओं पर सुझाव देते हुए जल्द से जल्द इस कार्य को करने का निर्देश दिया। साथ ही अधिक से अधिक दीदियों को इस कार्य से जोड़ने को कहा। ताकि मास्क निर्माण से दीदियों की आमदनी भी बढ़ सके और लोगों को मास्क से सुरक्षा प्राप्त हो सके। जीविका के प्रभारी जिला परियोजना प्रबंधक राजेश कुमार ने बताया कि जल्द से जल्द 25 लाख मास्क निर्माण का कार्य कर लिया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn